ddrg/super_eurlex huggingface dataset:
Sodba Splošnega sodišča z dne 3. februarja 2021 – Amisi Kumba/Svet

(Zadeva T-118/19) (1)

(Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Ohranitev imena tožeče stranke na seznamih zadevnih oseb - Obveznost obrazložitve - Pravica do izjave - Dokaz o utemeljenosti uvrstitve in ohranitve na seznamih - Očitna napaka pri presoji - Ohranitev dejanskih in pravnih okoliščin, na podlagi katerih so bili sprejeti omejevalni ukrepi - Pravica do spoštovanja zasebnega in družinskega življenja - Domneva nedolžnosti - Sorazmernost - Ugovor nezakonitosti)

(2021/C 98/23)

Jezik postopka: francoščina

Stranki

Tožeča stranka: Gabriel Amisi Kumba (Kinšasa, Demokratična republika Kongo) (zastopniki: T. Bontinck, P. De Wolf, A. Guillerme in T. Payan, odvetniki)

Tožena stranka: Svet Evropske unije (zastopniki: J.-P. Hix, H. Marcos Fraile, S. Van Overmeire in M.-C. Cadilhac, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2018/1940 z dne 10. decembra 2018 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2018, L 314, str. 47) in Izvedbene uredbe Sveta (EU) 2018/1931 z dne 10. decembra 2018 o izvajanju člena 9 Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2018, L 314, str. 1), v delu, v katerem se ta akta nanašata na tožečo stranko.

Izrek

1. Tožba se zavrne.

2. Gabrielu Amisi Kumbi se naloži plačilo stroškov.

(1) UL C 139, 15.4.2019.
Sodba Splošnega sodišča z dne 10. februarja 2021 – Şanli/Svet

(Zadeva T-157/19) (1)

(Skupna zunanja in varnostna politika - Omejevalni ukrepi, sprejeti proti nekaterim osebam in subjektom v okviru boja proti terorizmu - Zamrznitev sredstev - Seznam oseb, skupin in subjektov, za katere velja zamrznitev sredstev in gospodarskih virov - Ohranitev imena tožeče stranke na seznamu - Obveznost obrazložitve)

(2021/C 110/30)

Jezik postopka: nizozemščina

Stranke

Tožeča stranka: Dalokay Şanli (Rotterdam, Nizozemska) (zastopnika: D. Gürses in J. M. Langenberg, odvetnika)

Tožena stranka: Svet Evropske unije (zastopnika: S. Van Overmeire in B. Driessen, agenta)

Intervenientka v podporo tožene stranke: Kraljevina Nizozemska (zastopniki: M. Bulterman, J. Langer in J. Hoogveld, agenti)

Predmet

Na eni strani predlog na podlagi člena 263 PDEU za razglasitev ničnosti Sklepa Sveta (SZVP) 2019/25 z dne 8. januarja 2019 o spremembi in posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2018/1084 (UL 2019, L 6, str. 6), in Izvedbene uredbe Sveta (EU) 2019/24 z dne 8. januarja 2019 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter razveljavitvi Izvedbene uredbe (EU) 2018/1071 (UL 2019, L 6, str. 2), v delu, v katerem se nanašajo na tožečo stranko, in na drugi strani, predlog na podlagi člena 268 PDEU za povračilo škode, ki naj bi tožeči stranki domnevno nastala zaradi teh aktov.

Izrek

1. Sklep Sveta (SZVP) 2019/25 z dne 8. januarja 2019 o spremembi in posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2018/1084, ter Izvedbena uredba Sveta (EU) 2019/24 z dne 8. januarja 2019 o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu ter razveljavitvi Izvedbene uredbe (EU) 2018/1071, se razglasita za nična v delu, v katerem se nanašata na Dalokaya Şanlija.

2. Tožba se v preostalem zavrne.

3. Svetu Evropske unije se naloži, da poleg svojih stroškov nosi tudi stroške D. Şanlija.

4. Kraljevina Nizozemska nosi svoje stroške.

(1) UL C 172, 20.5.2019.
Sodba Splošnega sodišča z dne 2. decembra 2020 – Thunus in drugi/EIB

(Zadeva T-318/19) (1)

(Javni uslužbenci - Zaposleni pri EIB - Plačilo - Letna prilagoditev plač - Pravna varnost - Varstvo legitimnih pričakovanj - Posvetovanje z osebjem - Obveznost obrazložitve - Sorazmernost)

(2021/C 35/56)

Jezik postopka: francoščina

Stranke

Tožeče stranke: Vincent Thunus (Contern, Luksemburg) in druge tožeče stranke, katerih imena so v prilogi (zastopnik: L. Levi, odvetnik)

Tožena stranka: Evropska investicijska banka (zastopniki: T. Gilliams, J. Klein in J. Krueck, agenti, skupaj s P.-E. Partschem, odvetnikom)

Predmet

Predlog na podlagi člena 270 PDEU in člena 50a Statuta Sodišča Evropske unije, za, prvič, razglasitev ničnosti odločb, ki jih vsebujejo obračunski listi plač za februar 2019 in naslednje mesece in s katerimi so bili za tožeče stranke uporabljeni sklep sveta direktorjev EIB 18. julija 2017 o opredelitvi novega pristopa kar zadeva splošno povečanje plač osebja, ki se uporablja za vse uslužbence EIB, sklep sveta direktorjev z dne 11. decembra 2018 o določitvi proračuna za plače za leto 2019 in sklep upravnega odbora EIB z dne 30. januarja 2019 o določitvi stopnje prilagoditve plač za leto 2019 na 0,8 %, in, drugič, pridobitev odškodnine za škodo, ki so jo tožeče stranke domnevno utrpele zaradi teh sklepov.

Izrek

1. Tožba se zavrne.

2. Vincent Thunus in druge tožeče stranke, katerih imena so v prilogi, poleg svojih stroškov nosijo stroške Evropske investicijske banke (EIB).

(1) UL C 246, 22.7.2019.
Sodba Splošnega sodišča z dne 5. marca 2020 – Dekoback/EUIPO – DecoPac (DECOPAC)

(Zadeva T-80/19) (1)

(Znamka Evropske unije - Postopek za razveljavitev - Besedna znamka Evropske unije DECOPAC - Resna in dejanska uporaba - Člen 51(1)(a) in (2) Uredbe (ES) št. 207/2009 (postal člen 58(1)(a) in (2) Uredbe (EU) 2017/1001) - Dokazi - Člen 75, drugi stavek, Uredbe št. 207/2009 (postal člen 94(1), drugi stavek, Uredbe 2017/1001) - Pravica do izjave)

(2020/C 137/74)

Jezik postopka: angleščina

Stranke

Tožeča stranka: Dekoback GmbH (Helmstadt-Bargen, Nemčija) (zastopnik: V. von Moers, odvetnik)

Tožena stranka: Urad Evropske unije za intelektualno lastnino (zastopnik: P. Sipos, agent)

Druga stranka pred odborom za pritožbe pri EUIPO: DecoPac, Inc. (Anoka, Minnesota, Združene države)

Predmet

Tožba zoper odločbo petega odbora za pritožbe pri EUIPO z dne 26. novembra 2018 (zadeva R 1795/2017-5) v zvezi s postopkom za razveljavitev med družbama Dekoback in DecoPac.

Izrek

1. Tožba se zavrne.

2. Družbi Dekoback GmbH se naloži plačilo stroškov.

(1) UL C 122, 1.4.2019.
C 61/36

Sodba Splošnega sodišča z dne 19. decembra 2019 – Amazon Technologies/EUIPO (ring)

(Zadeva T-270/19) (1)

(Znamka Evropske unije - Mednarodna registracija, v kateri je imenovana Evropska unija - Figurativna znamka ring - Absolutni razlog za zavrnitev - Opisnost - Člen 7(1)(c) Uredbe (EU) 2017/1001)

(2020/C 61/45)

Jezik postopka: angleščina

Stranki

Tožeča stranka: Amazon Technologies, Inc. (Seattle, Washington, Združene države) (zastopnika: A. Klett in C. Mikyska, odvetnika)

Tožena stranka: Urad Evropske unije za intelektualno lastnino (zastopnik: L. Lapinskaite, agent)

Predmet

Tožba zoper odločbo petega odbora za pritožbe pri EUIPO z dne 12. februarja 2019 (zadeva R 2211/2018-5) v zvezi z mednarodno registracijo, v kateri je imenovana Evropska unija, figurativne znamke ring.

Izrek

1. Tožba se zavrne.

2. Družbi Amazon Technologies, Inc. se naloži plačilo stroškov.

(1) UL C 213, 24.6.2019.
Sodba Splošnega sodišča z dne 12. februarja 2020 – Bilde/Parlament

(Zadeva T-248/19) (1)

(Privilegiji in imunitete - Član Parlamenta - Odločba o odvzemu poslanske imunitete - Očitna napaka pri presoji - Electa una via - Načelo non bis in idem - Zloraba pooblastil)

(2020/C 95/36)

Jezik postopka: francoščina

Stranki

Tožeča stranka: Dominique Bilde (Lagarde, Francija) (zastopnik: F. Wagner, odvetnik)

Tožena stranka: Evropski parlament (zastopnika: N. Görlitz in C. Burgos, agenta)

Predmet

Predlog na podlagi člena 263 PDEU za razglasitev ničnosti odločbe Parlamenta P8_TA(2019)0137 z dne 12. marca 2019 o odvzemu poslanske imunitete tožeči stranki.

Izrek

1. Tožba se zavrne.

2. Dominique Bilde nosi svoje stroške in stroške Evropskega parlamenta.

(1) UL C 213, 24.6.2019.
Sodba Splošnega sodišča z dne 20. oktobra 2021 – ZU/Komisija

(Združeni zadevi T-671/18 in T-140/19) (1)

(Javni uslužbenci - Uradniki - Premestitev v interesu službe - Člen 12a Kadrovskih predpisov - Psihično nasilje - Člen 25 Kadrovskih predpisov - Obveznost obrazložitve - Pravica do obrambe in pravica do izjave - Očitna napaka pri presoji - Načelo dobrega upravljanja in dolžnost skrbnega ravnanja - Člen 22a Kadrovskih predpisov - Zloraba pooblastil - Člen 24 Kadrovskih predpisov - Prošnja za pomoč - Zavrnitev prošnje - Ocenjevalno obdobje 2017 - Ocenjevalno poročilo - Napredovalno obdobje 2018 - Predlog za nenapredovanje - Odgovornost)

(2021/C 502/28)

Jezik postopka: angleščina

Stranki

Tožeča stranka: ZU (zastopnik: C. Bernard-Glanz, odvetnik)

Tožena stranka: Evropska komisija (zastopniki: I. Melo Sampaio, D. Milanowska in L. Vernier, agenti, skupaj z D. Waelbroeckom in A. Duronom, odvetnikoma)

Predmet

V zadevi T-671/18 predlog na podlagi člena 270 PDEU za, prvič, razglasitev ničnosti sklepa Komisije z dne 12. oktobra 2018 o premestitvi tožeče stranke v Evropski urad za boj proti goljufijam (OLAF) v Bruselj (Belgija), dopisa Komisije z dne 29. oktobra 2018, s katerim je tožeči stranki začasno potrdila, da bo datum njene zaposlitve pri OLAF 1. december 2018, in ji sporočila praktične informacije glede njene vrnitve v Bruselj, in sklepa o zavrnitvi pritožbe zoper ta sklepa ter, drugič, za povrnitev škode, ki jo je tožeča stranka domnevno utrpela med drugim zaradi teh sklepov, in v zadevi T-140/19 predlog na podlagi člena 270 PDEU za razglasitev ničnosti ocenjevalnega poročila tožeče stranke za leto 2017, predloga za njeno nenapredovanje v napredovalnem obdobju 2018, zavrnitve njene prošnje za pomoč, vložene 26. januarja 2018, ter sklepov o zavrnitvi pritožb, vloženih zoper te tri sklepe.

Izrek

1. Tožbi v zadevah T-671/18 in T-140/19 se zavrneta.

2. ZU se naloži plačilo stroškov, vključno s stroški, nastalimi v postopku za izdajo začasne odredbe v zadevi T-671/18 R.

(1) UL C 16, 14.1.2019.
C 294/20

Sodba Splošnega sodišča z dne 15. junija 2022 – Qualcomm/Komisija (Qualcomm – plačila za ekskluzivnost)

(Zadeva T-235/18) (1)

(Konkurenca - Zloraba prevladujočega položaja - Trg čipovij za LTE - Odločba o ugotovitvi kršitve člena 102 PDEU in člena 54 Sporazuma EGS - Plačila za ekskluzivnost - Pravica do obrambe - Člen 19 in člen 27(1) Uredbe (ES) št. 1/2003 - Učinki izrinjanja)

(2022/C 294/28)

Jezik postopka: angleščina

Stranki

Tožeča stranka: Qualcomm Inc. (San Diego, Kalifornija, Združene države Amerike) (zastopniki: M. Pinto de Lemos Fermiano Rato, M. Davilla in M. English, odvetniki)

Tožena stranka: Evropska komisija (zastopniki: N. Khan, A. Dawes in C. Urraca Caviedes, agenti)

Predmet

Tožeča stranka s tožbo na podlagi člena 263 PDEU predlaga razglasitev ničnosti Sklepa Komisije C(2018) 240 final z dne 24. januarja 2018 v zvezi s postopkom na podlagi člena 101 PDEU in člena 53 Sporazuma EGP (zadeva AT.40220 – Qualcomm (plačila za ekskluzivnost)), s katerim je Komisija ugotovila, da je tožeča stranka zlorabljala svoj prevladujoči položaj od 25. februarja 2011 do 16. septembra 2016, in ji naložila globo v višini 997 439 000 EUR.

Izrek

1. Sklep Komisije C(2018) 240 final z dne 24. januarja 2018 v zvezi s postopkom na podlagi člena 101 PDEU in člena 53 Sporazuma EGP (zadeva AT.40220 – Qualcomm (plačila za ekskluzivnost)) se razglasi za ničen.

2. Evropska komisija nosi stroške postopka.

(1) UL C 190, 4.6.2018.
C 349/29

Sodba Splošnega sodišča z dne 14. julija 2021 – Moreno Reyes/Svet

(Zadeva T-552/18) (1)

(Skupna zunanja in varnostna politika - Omejevalni ukrepi, sprejeti glede na razmere v Venezueli - Zamrznitev sredstev - Seznami oseb, subjektov in organov, za katere se uporabi zamrznitev sredstev in gospodarskih virov - Vpis imena tožeče stranke na sezname - Ohranitev imena tožeče stranke na seznamih - Napaka pri presoji)

(2021/C 349/38)

Jezik postopka: angleščina

Stranki

Tožeča stranka: Xavier Antonio Moreno Reyes (Caracas, Venezuela) (zastopnika: F. Di Gianni in L. Giuliano, odvetnika)

Tožena stranka: Svet Evropske unije (zastopniki: A. Antoniadis, S. Kyriakopoulou in P. Mahnič, agenti)

Predmet

Predlog na podlagi člena 263 za razglasitev ničnosti, prvič, Sklepa Sveta (SZVP) 2018/901 z dne 25. junija 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli (UL 2018, L 160 I, str. 12) in Sklepa Sveta (SZVP) 2018/1656 z dne 6. novembra 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli (UL 2018, L 276, str. 10) ter, drugič, Izvedbene uredbe Sveta (EU) 2018/899 z dne 25. junija 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli (UL 2018, L 160 I, str. 5) in Izvedbene uredbe Sveta (EU) 2018/1653 z dne 6. novembra 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli (UL 2018, L 276, str. 1) v delu, v katerem se ti akti nanašajo na tožečo stranko.

Izrek

1. Sklep Sveta (SZVP) 2018/901 z dne 25. junija 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli, Sklep Sveta (SZVP) 2018/1656 z dne 6. novembra 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli, Izvedbena uredba Sveta (EU) 2018/899 z dne 25. junija 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli in Izvedbena uredba Sveta (EU) 2018/1653 z dne 6. novembra 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli se razglasijo za nične v delu, v katerem se nanašajo na Xavierja Antonia Morena Reyesa.

2. Svetu Evropske unije se naloži plačilo stroškov.

(1) UL C 427, 26.11.2018.
Sodba Splošnega sodišča z dne 10. marca 2021 – Ayuntamiento de Quart de Poblet/Komisija

(Zadeva T-539/18) (1)

(Arbitražna klavzula - Okvirni program za konkurenčnost in inovativnost (CIP) (2007 – 2013) - Pogodbi „Highly scalable Deployment model of Inclusive E-GOvern“ (DIEGO) in „Speeding Every European Digital“ (SEED) - Opomini - Upravičeni stroški - Utemeljitev stroškov - Zanesljivost poročil o nalogah, namenjenih projektom)

(2021/C 163/29)

Jezik postopka: španščina

Stranki

Tožeča stranka: Ayuntamiento de Quart de Poblet (Quart de Poblet, Španija) (zastopnika: B. Sanchis Piqueras in J. A. Rodríguez Pellitero, odvetnika)

Tožena stranka: Evropska komisija (zastopnika: J. Estrada de Solà in M. Ilkova, agenta)

Predmet

Predlog na podlagi člena 272 PDEU, naj se, v bistvu, ugotovi neobstoj pogodbenih terjatev, za katere Komisija trdi, da jih ima do tožeče stranke na podlagi sporazumov o nepovratnih sredstvih DIEGO in SEED.

Izrek

1. Tožba se zavrne.

2. Ayuntamiento de Quart de Poblet nosi svoje stroške in stroške Evropske komisije.

(1) UL C 427, 26.11.2018.
Sodba Splošnega sodišča z dne 16. decembra 2020 – Bilbaína de Alquitranes/Komisija

(Zadeva T-645/18) (1)

(Nepogodbena odgovornost - Okolje - Razvrščanje, označevanje in pakiranje snovi ter zmesi - Uvrstitev visokotemperaturne smole premogovega katrana med snovi akutne strupenosti za vodno okolje kategorije 1 (H400) in kronične strupenosti za vodno okolje kategorije 1 (H410) - Dovolj resna kršitev pravnega pravila, s katerim so posameznikom podeljene pravice)

(2021/C 44/70)

Jezik postopka: angleščina

Stranke

Tožeča stranka: Bilbaína de Alquitranes, SA (Luchana-Baracaldo, Španija) (zastopniki: K. Van Maldegem, M. Grunchard, S. Saez Moreno in P. Sellar, odvetniki)

Tožena stranka: Evropska komisija (zastopniki: M. Wilderspin, R. Lindenthal in K. Talabér-Ritz, agenti)

Intervenientki v podporo tožene stranke: Kraljevina Španija (zastopnik: L. Aguilera Ruiz, agent), Evropska agencija za kemikalije (zastopniki: M. Heikkilä, W. Broere in T. Zbihlej, agenti)

Predmet

Predlog na podlagi člena 268 PDEU za povračilo škode, ki naj bi tožeči stranki nastala zaradi sprejetja Uredbe Komisije (EU) št. 944/2013 z dne 2. oktobra 2013 o spremembi Uredbe (ES) št. 1272/2008 Evropskega Parlamenta in Sveta o razvrščanju, označevanju in pakiranju snovi ter zmesi z namenom njene prilagoditve tehničnemu in znanstvenemu napredku (UL 2013, L 261, str. 5), s katero je bila visokotemperaturna smola premogovega katrana uvrščena med snovi akutne strupenosti za vodno okolje kategorije 1 (H400) in kronične strupenosti za vodno okolje kategorije 1 (H410).

Izrek

1. Tožba se zavrne.

2. Družba Bilbaína de Alquitranes, SA nosi svoje stroške in plača stroške, ki jih je priglasila Evropska komisija.

3. Kraljevina Španija in Evropska agencija za kemikalije (ECHA) nosita svoje stroške.

(1) UL C 16, 14.1.2019.
Sodba Splošnega sodišča z dne 28. oktobra 2020 – Ben Ali/Svet

(Zadeva T-151/18) (1)

(Skupna zunanja in varnostna politika - Omejevalni ukrepi, sprejeti ob upoštevanju razmer v Tuniziji - Ukrepi, sprejeti proti osebam, ki so odgovorne za nezakonito prisvojitev državnih sredstev, in z njimi povezanim osebam in subjektom - Seznam oseb in subjektov, za katere velja zamrznitev sredstev - Ohranitev imena tožeče stranke na seznamu - Pravica do obrambe - Pravica do učinkovitega sodnega varstva - Sojenje v razumnem roku - Zadostna dejanska podlaga - Rok za vložitev tožbe - Brezplačna pravna pomoč - Odložilni učinek - Dopustnost - Pogoji)

(2020/C 443/22)

Jezik postopka: francoščina

Stranki

Tožeča stranka: Slim Ben Tijani Ben Haj Hamda Ben Ali (Verneuil-l’Étang, Francija) (zastopnik: K. Lara, odvetnik)

Tožena stranka: Svet Evropske unije (zastopniki: S. Lejeune, A. Jaume in V. Piessevaux, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2018/141 z dne 29. januarja 2018 o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji (UL 2018, L 25, str. 38), Sklepa Sveta (SZVP) 2019/135 z dne 28. januarja 2019 o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji (UL 2019, L 25, str. 23) in Sklepa Sveta (SZVP) 2020/117 z dne 27. januarja 2020 o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji (UL 2020, L 22, str. 31), v delu, v katerem se ti akti nanašajo na tožečo stranko.

Izrek

1. Sklep Sveta (SZVP) 2018/141 z dne 29. januarja 2018 o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji in Sklep Sveta (SZVP) 2019/135 z dne 28. januarja 2019 o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji se razglasita za nična v delu, v katerem se nanašata na Slima Ben Tijanija Ben Haj Hamdo Ben Alija.

2. Tožba se v preostalem zavrne.

3. Svet Evropske unije nosi svoje stroške in stroške, ki jih je priglasil S. Ben Ali.

(1) UL C 263, 5.8.2019.
Sodba Splošnega sodišča z dne 13. maja 2020 – Agmin Italy/Komisija

(Zadeva T-290/18) (1)

(Finančna uredba - Izključitev iz postopkov oddaje naročil in dodelitve subvencij, ki se financirajo iz splošnega proračuna Unije in Evropskega razvojnega sklada za obdobje treh let - Načelo nepristranskosti - Pravica do obrambe - Napaka pri presoji - Očitna napaka pri presoji - Sorazmernost)

(2020/C 215/34)

Jezik postopka: italijanščina

Stranki

Tožeča stranka: Agmin Italy SpA (Verona, Italija) (zastopnik: F. Guardascione, odvetnik)

Tožena stranka: Evropska komisija (zastopnika: F. Dintilhac in F. Moro, agenta)

Predmet

Predlog na podlagi člena 263 PDEU za razglasitev ničnosti Odločbe Komisije z dne 7. marca 2018 o izključitvi tožeče stranke iz sodelovanja v postopkih oddaje naročil in dodelitve subvencij, ki se financirajo iz splošnega proračuna Evropske unije, in iz sodelovanja v postopkih za dodelitev sredstev iz Evropskega razvojnega sklada (ERS) za obdobje treh let in o objavi informacij v zvezi s to izključitvijo.

Izrek

1. Tožba se zavrne.

2. Družbi Agmin Italy SpA se naloži plačilo stroškov.

(1) UL C 231, 2.7.2018.
Sodba Splošnega sodišča z dne 12. februarja 2020 – Kande Mupompa/Svet

(Zadeva T-170/18) (1)

(Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Podaljšanje vpisa imena tožeče stranke na seznamu zadevnih oseb - Obveznost obrazložitve - Pravica do obrambe - Obveznost Sveta, da sporoči nove elemente, ki upravičujejo podaljšanje omejevalnih ukrepov - Napačna uporaba prava - Očitna napaka pri presoji - Lastninska pravica - Pravica do spoštovanja zasebnega in družinskega življenja - Sorazmernost - Domneva nedolžnosti - Ugovor nezakonitosti - Prilagoditev predlogov)

(2020/C 103/31)

Jezik postopka: francoščina

Stranki

Tožeča stranka: Alex Kande Mupompa (Kinšasa, Demokratična republika Kongo) (zastopniki: T. Bontinck, P. De Wolf, M. Forgeois in A. Guillerme, odvetniki)

Tožena stranka: Svet Evropske unije (zastopniki: J.-P. Hix, S. Lejeune in H. Marcos Fraile, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2017/2282 z dne 11. decembra 2017 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2017, L 328, str. 19), Izvedbenega sklepa Sveta (SZVP) 2018/569 z dne 12. aprila 2018 o izvajanju Sklepa 2010/788/SZVP o omejitvenih ukrepih proti Demokratični republiki Kongo (UL 2018, L 95, str. 21) in Izvedbene uredbe Sveta (EU) 2018/566 z dne 12. aprila 2018 o izvajanju člena 9 Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2018, L 95, str. 9), v delu, v katerem se nanašajo na tožečo stranko.

Izrek

1. Tožba se zavrne.

2. Alexu Kandeju Mupompi se naloži plačilo stroškov.

(1) UL C 161, 7.5.2018.
Sodba Splošnega sodišča z dne 12. marca 2020 – XB/ECB

(Zadeva T-484/18) (1)

(Javni uslužbenci - Zaposleni ECB - Osebni prejemki - Gospodinjski dodatek - Otroški dodatek - Dodatki za šolanje in dodatki za predšolsko izobraževanje - Upravičenost - Zavrnitev vlog za dodelitev teh dodatkov - Pogoji za kratkoročno zaposlitev - Pravila za kratkoročno zaposlitev)

(2020/C 175/17)

Jezik postopka: angleščina

Stranki

Tožeča stranka: XB (zastopnici: L. Levi in A. Champetier, odvetnici)

Tožena stranka: Evropska centralna banka (zastopniki: D. Camilleri Podestà in F. von Lindeiner, agenta, skupaj z B. Wägenbaurjem, odvetnikom)

Predmet

Predlog na podlagi člena 270 PDEU in člena 50a Statuta Sodišča Evropske unije za razglasitev ničnosti sklepov ECB z dne 6. novembra in 4. decembra 2017 o zavrnitvi upravičenosti do nekaterih dodatkov ter po potrebi sklepov ECB z dne 2. februarja 2018 o zavrnitivi zahteve za upravi pregled in z dne 5. junija 2018 o zavrnitvi vloge iz pritožbenega postopka na eni strani ter predlog, naj se ECB naloži plačilo zneskov, ki ustrezajo navedenim dodatkom, na drugi.

Izrek

1. Tožba se zavrne.

2. Osebi XB se naloži plačilo stroškov.

(1) UL C 373, 15.10.2018.